Hlina, Alojz, poslanec NR SR (2015-06-24):
Kedy je to politika a kedy je to hnusný, zákerný cynizmus, hnusný, zákerný kalkul na voličské správanie, kedy a odkedy alebo dokedy? Proste ten timing, všimnite si ten timing, kedy je tam, ja neviem, kedy je tam účinnosť, niekde v októbri asi predpokladám, nie? Čiže pred Vianocami dostanú 12,74 euro, po Vianociach dostanú potraviny, proste jak v intenzívnom chove ošípaných. Ja som to študoval niekedy, prosím vás, intenzívny chov ošípaných, ja som to študoval niekedy, prosím, intenzívny chov ošípaných máte, že chováte tak a k určitému času, keď je tá jatočná hmotnosť, proste upravujete tie kŕmne dávky a vtedy máte ten najvyšší stupeň, vy máte, celý fokus je na desiaty marec. Celý fokus, alebo kedy sú tie voľby. Vtedy ste ochotný upravovať kŕmne dávky, obrazne povedané, upravovať takýmito kosťami zo stola. Normálne sa sem posadíte a poviete 12,74, že idete upravovať životnú úroveň. Prečo sme to nevybavili minulý rok? Prečo sme to nevybavili na tri roky dopredu? Obludný cynizmus, obludný cynizmus, že sem proste takto s tým dôjdete. A to, čo ste mi kontrovali, že to je pre toľko ľudí. Áno, viete, čo to je? Tá suma, tých 12,74, majú to niekde na úrovni 9,7 milióna eur, to zaťaží rozpočet, prosím vás, 9,7 milióna euro je nič, je nič! Zvodidlá, viete, koľko stáli zvodidlá? 80 miliónov eur. A ešte to, ešte o tom bude reč, že aké. Zvodidlá, zvodidlá, viete, koľko stáli, ten, čo to má tu, že kde je nejaká zápcha, že to, čo budú preberať tie správy z Expresu. 30 miliónov? 30 miliónov, pán minister, 30 miliónov eur stálo preberanie, čo to je, ja neviem, tie cestné, stav na cestách. To mohlo byť za 12,7 krát 3, to mohlo byť niekde na úrovni 40 eur. To, že vám pošle estekáčku, esemesku, to stálo tiež nejakých zo 40, proste to tu 10 miliónov eur nie je peniaz. To nie je peniaz! A vy sem dôjdete s dvanástimi a vypýtate si potlesk. Teraz, teraz sa u Počiatka podpisuje obchvat. O koľko bude predražený obchvat v Bratislave? O 2 miliardy? O 2 miliardy, povedzme si pravdu. Prosím vás, ja si pamätám, pár rokov dozadu sem chodili Číňania, ale prosím vás, nie tí, čo chodia na Miletičke, čo predávajú šľapky, už sa z toho raz niekto zobuďte konečne, Číňania, ktorí povedali, že pokiaľ bude záruka vlády, tak sú pripravení investovať, koľko povieme, za podmienok úplne korešpondujúcich k danému stavu na bankovom trhu. Prosím vás, to nie sú podmienky, čo kolega tam hore sedí, čo ponúka v jeho nebankovke. Prosím vás, keby ste to dali postaviť, dneska sú peniaze so zápornými úrokmi, dneska vám peniaze požičajú, pomaly sú radi, že ich majú kde dať a sú radi, že ich vrátite. A keď si požičiava štát, veď to je istota, že to ten štát vráti. Vy proste idete dať niekomu najväčší zákusok, aký kedy kto prichystal, nech je tam 22 miliardy eur, a ja to tým ľuďom vypočítam. Vážení ľudia, keby tá vata 2 000 eur, to znamená, to je 250 eur by ste dostali teraz namiesto 12,7 po dobu desiatich rokov, keby oni nechceli urobiť a vybrať peniaze na bratislavskom obchvate, aj bratislavský obchvat by stál, aj vy by ste 10 rokov mali namiesto 12,7 eura 250 eur, desať rokov, vážení! Stojí to za to, alebo nestojí? Rozprávajú s vami jak s psami, prosím vás, to je urážajúce. Ja keby som bol dôchodca, tak by ste nechceli vidieť, čo by som urobil, prosím vás pekne, desať rokov 250 eur je rádový rozdiel, len by to chcelo jednu vec, že by sa primárne nenastavili, že ukradneme, zobereme, rozobereme, ale že by sa nastavili, postavíme, niečo necháme a ešte aj pomôžeme tým ľuďom a pomôžeme im naozaj, nie s týmto, 12,7, čo kúpi za to, prosím vás? Vianočnú večeru? Ja som včera rozmýšľal, že čo vám donesiem za tých 12,7, že čo sa dá kúpiť, no nech ten šalát z toho urobím a prosím vás, ten šalát a toho kapra kúsok. A vy sem s tým dôjdete a normálne tu sedíme, vážne rokujeme, my tu normálne rokujeme, jak keby sme rokovali o ja, neviem, že bude svet lepší. O 12,7 eura tu rokujeme, minulý rok sme rokovali, oni by nedbali rokovať o eure každý mesiac, viete, že keby to, že to rozbijú, že by to asi bolo už fakt blbé, ale oni by nedbali, že každý mesiac by sme a tu o euro a sociálne, není vám z toho blbo? (Reakcia navrhovateľa.) Nie je vám z toho blbo, veď je to euro mesačne. Je to euro mesačne, oni normálne tu sedia, a teda ako meníme svet. Normálne meníme svet dneska. Prosím vás! Ľudia, viete o čom treba rozprávať? (Rečník zdvihol hárok papiera.) O tomto treba rozprávať, to je politická zodpovednosť, to je zodpovednosť, toto je Sociálna poisťovňa, to patrí pod vás. To je prípis, čo prišiel od Pohotovosti. Pani, chúďa, zo Spišskej Belej, čo si požičala tisíc euro, 450 už vrátila. Viete, čo jej prišlo od Krutého? Že má vrátiť 8 200! Rozumie tomu niekto, že čo táto krajina dovolila? Ľudia od Pohotovosti sú to, oni jej dali podpísať zmenku, váš štátny tajomník, prosím vás, ľudia, dôchodcovia, ktorí ste tam, ľudia, ktorí vytvorili Pohotovosť, ľudia, ktorí si boli schopní za tisíc euro požičaných pýtať naspäť 8-tisíc, tak sú v exekutívnych funkciách, druhej najvyššej exekutívnej funkcii na ministerstve práce, sociálnych vecí. A on sem príde s 12 eurami, a bude si pýtať potlesk! Pani, ja sa skúsim na to pozrieť, čo sa, mňa to fakt zaujíma, že z čoho dopočítali, ale volili ste SMER? Volili ste? Ja mám obavu, že ste volili SMER. Prosím vás, nerobte to, lebo títo ľudia to dovolia, títo ľudia to kryjú, pán Richter kryje pána Buriana, dlhodobo ho kryje. On má tú moc ho odvolať, on má tú moc si ho vymenovať. Je tam napriek tomu všetkému. Dvanásť euro. (Povedané s pohŕdaním.) Normálne vážne rokovanie, tu bude niekoľko, vo vláde, to bolo asi vo vláde, to bolo vo vláde, nie? To muselo prejsť vládou, pripomienkovým konaním. Nenapadlo vás tam niekde v tom SMER-e, že by ste to rozbili, keď už nie na mesiac, aspoň na polroky, že po šesť eur, že by ste tým ľuďom mentálny, ten výplach by ste dávali, teda že tak a tak. Čo? Je to urážajúce. Urážajúce. To som si tu popísal ten obchvat, ale to je čo iné, zvodidlá, J&T chlapcom na hotel ste dali 80 miliónov, prosím vás, veď to sú ale, pardon, korektne hovorím, korún v tomto prípade. Ale je toho veľa, že kde ste napchali peniaze. A ja nehovorím, ale nechcem sa zamotať, lebo už ma tá zlosť premkla, ale v tom, čoho ste vlastne schopný. (Rečník sa obrátil na ministra.) Naozaj, čoho ste vlastne schopný, jak si tu sadnete a jak si chcete vypýtať potlesk za tých dvanásť euro od tých biedakov. A ja ich stretávam. Teraz sme boli minule v Prešove, sme boli, ste tam rozdávali. Ja som videl. Viete, svet neni len v bratislavskej kaviarni. Svet neni len z pohľadu vášho auta a keď máte to strojené, kde vás tam... Dneska ste boli kde? Na Liptove? Na Liptove? To neni len, ten svet je ťažký a ja viem, že vy s tým kalkulujete, že hodím im dvanásť eur a jak budú tlieskať, jak budú tlieskať, že si kúpia šalát a majonézu. Ako budú tlieskať. Ale, ľudia, verte tomu, že keby tento štát sa správal zodpovedne, nie 12 eur, 200 eur, 250 eur na bratislavskom obchvate po dobu desať rokov. Len na bratislavskom obchvate po dobu desiatich rokov. Ďakujem pekne.